  Виталий Пронин 18-тӥ пӧсьтолэзе 11 часын «Удмурт дунне» газетлэн редакцияз Владимир Максимовлэн «Ӝыт Ижкар» фотоадӟытонэз усьтӥське. (0+) Владимир Максимов - Ижкарысь туспуктӥсь, шаерчи, Россиысь Журналистъёслэн союззылэн ёзчиез. Владимир Тихонович пӧртэм экспедициосы ӵем пота. Кылсярысь, со «Путями великих миграций человечества» культурно-экологической, «Русская Америка-250» гуманистической но «От полюса до полюса» дунневыл экспедициосы пыриськемын. Со сяна, В. Максимов спортэн эшъяське. Со элькунамы но Россиын ортчылэм ӵошатсконъёсы пыриськылэмын. Туспуктӥсь куасэн бызьылэ, капчи атлетикаен но триатлонэн выре, кезьыт вуын уя. Кезьыт вуэн эшъяськемез сое Уйпал полюсэ вуттӥз. Татын ӟар-ӟар кезьыт вуын уян ортчиз - В. Максимов огез радъясез вал, пыриськиз но. Со сяна, со Ижын ортчем кезьыт вуын уянъя калыккуспо ӵошатсконлэн радъясез вал. Россиысь фотографъёслэн командаенызы ӵош Владимир Тихонович рекордъёсъя Гиннесслэн но Россиысь рекордъёсъя «Диво» книгаосы пыртэмын. Витиськом тӥледыз редакциямы Ижкарлэн чебереныз тодматскыны, аспӧртэм туспуктӥсен вераськыны, Владимир Михайлов, Владимир Мирошниченко поэтъёсын но Ижысь мукет тунсыко адямиосын пумиськыны. Анастасия Шумилова  